IBPS RRB परीक्षा 13 भाषाओं में होगी आयोजित, जानिए हर डिटेल  
RRB परीक्षा के लिए आज आवेदन की आखिरी तारीख है.
भर्ती परीक्षा 13 भाषाओं में आयोजित की जाएगी.
उम्मीदवारों ने रीजनल भाषा में परीक्षा आयोजित होने की मांगी की थी.
IBPS RRB भर्ती परीक्षा के माध्यम से देश भर की ग्रामीण बैंकों में भर्तियां की जाएगी. IBPS RRB के तहत ऑफिसर (स्केल I, II & III) और ऑफिस असिस्टेंट (मल्टीपरपज) के हजारों पदों पर भर्तियां होनी है. वित्त मंत्री निर्मला सीतारमण ने कहा कि रीजनल ग्रामीण बैंकों में भर्ती के लिए होने वाली परीक्षा (IBPS RRB Exam) 13 भाषाओं में आयोजित की जाएगी. हिंदी और अंग्रेंजी के साथ ही अब परीक्षा असमिया, बंगाली, गुजराती, कन्नड़, मलयालम, मणिपुरी, मराठी, उड़िया, पंजाबी, तमिल, तेलगु और उर्दू में भी परीक्षा होगी. निर्मला सीतारमण ने कहा, ''स्थानीय युवाओं के लिए रोजगार के अवसर बढ़ाने के लिए ऑफिसर स्केल I और ऑफिस असिस्टेंट की परीक्षा हिंदी और अंग्रेजी के अलावा 13 रीजनल भाषाओं में कराई जाएगी.''
To provide a level playing field & to expand employment possibilities for local youths,it has been decided that examination for direct recruitment of officers (Scale-I)& OfficeAssistant inRRBs will be conducted in 13 regional languages in addition to English & Hindi :@nsitharaman
बता दें कि उम्मीदवारों ने मांग की थी कि IBPS RRB परीक्षा रीजनल भाषाओं में आयोजित की जाएं. IBPS RRB भर्ती परीक्षा के लिए आज आवेदन की आखिरी तारीख है. इन पदों के लिए उम्मीदवारों का चयन प्रीलिम्स परीक्षा, मेन्स परीक्षा और इंटरव्यू के आधार पर होगा. प्री में पास होने वालों को मेन्स परीक्षा में भाग लेना का मौका मिलेगा और मेन्स परीक्षा में पास होने के बाद उम्मीदवारों को  इंटरव्यू के लिए बुलाया जाएगा. 
Office Assistant - Apply Online
Officer Scale 1 - Apply Online
Officer scale 2, 3 - Apply Online
- लिंक पर क्लिक करने के बाद Click here for New Registration पर क्लिक करें.
- अब अपनी जानकारी जैसे नाम, मोबाइल नंबर, ईमेल आईडी और अन्य जानकारी सबमिट करें.
- अपना फोटो और सिग्नेचर अपलोड करें.
- मांगी गई सभी जानकारी भरें.
- मांगे गए डॉक्यूमेंट्स अपलोड करें.
- आवेदन फीस का भुगतान करें.
- उम्मीदवार अपने आवेदन फीस भरने के बाद उसका प्रिंट ऑउट ले लें.
- सभी प्रक्रिया पूरी करने के बाद उम्मीदवारों रजिस्ट्रेशन नंबर और पासवर्ड मिल जाएगा, जिसकी मदद से वे लॉग इन कर अपने एप्लीकेशन फॉर्म में बदलाव कर सकते हैं. साथ ही वे एप्लीकेशन का प्रिंट ऑउट भी ले सकते हैं.